RHINOCEROS 3D BASE
3D-modelleerimise ja CAD-i alused
1. Koolituse üldandmed
Õppekava nimetus:
Rhinoceros 3D BASE – 3D-modelleerimise ja CAD-i alused
Õppekavarühm:
Arvutikasutus
Koolituse pakkuja:
GoldExpert OÜ
Registrikood: 12078177
Täienduskoolituse majandustegevusteate nr: 262420
Õppekoht:
Jewellery House
Suur-Paala 19, Tallinn
Õppevorm:
Kontaktõpe väikeses grupis
Grupi suurus:
2–4 õppijat
Koolituse kestus:
8 nädalat
Õppetöö korraldus:
2 kohtumist nädalas, kokku 16 kohtumist
Õppekeel:
Õppekeel märgitakse konkreetse koolitusgrupi juures.

2. Koolituse maht
Õppe kogumaht on 60 akadeemilist tundi kontaktõpet.
Üks akadeemiline tund on 45 minutit.
Õppe maht jaguneb järgmiselt:
· 12 akadeemilist tundi auditoorset õpet – teooria, selgitused ja õpetaja demonstratsioonid;
· 48 akadeemilist tundi praktilist õpet – juhendatud modelleerimine ja praktilised ülesanded Rhinoceros 3D keskkonnas;
· iseseisev töö ei kuulu õppekava kohustusliku mahu hulka.
Õppijale võib anda vabatahtlikke harjutusi oskuste kinnistamiseks väljaspool kontaktõpet.

3. Sihtgrupp
Koolitus on mõeldud:
· inimestele, kes soovivad alustada tööd Rhinoceros 3D-ga;
· disaini-, loome- ja tehnikavaldkonna töötajatele;
· inimestele, kes soovivad täiendada oma professionaalseid oskusi 3D-modelleerimise valdkonnas;
· toote-, mööbli-, interjööri-, arhitektuuri-, ehte- ja aksessuaaridisaini valdkonnast huvitatud õppijatele;
· 3D-printimise, prototüüpimise, CNC ja digitaalse tootmisega seotud inimestele.
Koolitus ei ole seotud ühe konkreetse erialaga. Omandatavad Rhinoceros 3D oskused on rakendatavad erinevates disaini- ja tootmisvaldkondades.

4. Õpingute alustamise tingimused
Varasem Rhinoceros 3D või muu CAD-tarkvara kasutamise kogemus ei ole vajalik.
Õppijal peab olema:
· arvuti kasutamise põhioskus;
· juurdepääs Rhinoceros 3D kasutamiseks sobivale arvutile;
· koolituse ajaks toimiv Rhinoceros 3D litsents, õppelitsents või prooviversioon.
Enne koolituse algust antakse õppijale vajadusel juhised tarkvara paigaldamiseks ja õppekeskkonna ettevalmistamiseks.

5. Koolituse eesmärk
Koolituse eesmärk on anda õppijale praktilised baasteadmised ja -oskused Rhinoceros 3D kasutamiseks täpse 2D- ja 3D-geomeetria loomisel, muutmisel ja analüüsimisel.
Koolituse läbinu oskab valida ülesandele sobiva modelleerimisviisi ning valmistada tehniliselt korrektse 3D-mudeli ette edasiseks kasutamiseks disainis, prototüüpimises, 3D-printimises või digitaalses tootmises.

6. Õpiväljundid
Koolituse edukalt läbinu:
1. kasutab iseseisvalt Rhinoceros 3D põhilisi töövahendeid, vaateid, kihte, koordinaatsüsteemi ja täpse positsioneerimise vahendeid;
2. loob ja redigeerib täpset 2D-geomeetriat, sealhulgas jooni, kaari ja NURBS-kõveraid;
3. loob NURBS-pindu, polysurface-objekte ja solid-geomeetriat, kasutades ülesandele sobivaid modelleerimisvõtteid;
4. kasutab põhilisi SubD-modelleerimise töövahendeid lihtsamate vabavormiliste ja orgaaniliste vormide loomiseks;
5. modelleerib objekti etteantud mõõtude, joonise või visuaalse referentsi alusel;
6. valib modelleerimisülesande lahendamiseks sobiva töövoo ning kasutab transformatsioone, massiive ja korduvaid elemente;
7. kontrollib 3D-mudeli geomeetrilist kvaliteeti, tuvastab levinumad vead ning parandab probleemset geomeetriat;
8. valmistab 3D-mudeli ette edasiseks kasutamiseks ning ekspordib selle ülesandele sobivasse failiformaati.

7. Õppe sisu
Nädal 1 – Rhinoceros 3D tööloogika ja täpne 2D-geomeetria
· Rhinoceros 3D kasutajaliides;
· viewport'id ja navigeerimine;
· ühikud ja tolerantsid;
· Layers;
· Object Snap;
· koordinaatsüsteem ja CPlane;
· Gumball;
· jooned, kaared ja NURBS-kõverad;
· kontrollpunktidega töötamine;
· täpse 2D-geomeetria loomine.
Nädal 2 – 2D-geomeetriast 3D-mudelini
· baasobjektid;
· Extrude;
· Revolve;
· Loft;
· Sweep;
· pindade ja solid'ite erinevus;
· Boolean-operatsioonid;
· objektide kombineerimine.
Nädal 3 – NURBS-pinnad
· NURBS-modelleerimise põhimõtted;
· keerukamate pindade loomine;
· pindade ühendamine ja muutmine;
· üleminekud erinevate pindade vahel;
· geomeetria kvaliteedi kontroll.
Nädal 4 – Efektiivne modelleerimise töövoog
· Move, Rotate ja Scale;
· Mirror;
· Array ja Polar Array;
· korduvate elementide loomine;
· objektide joondamine ja positsioneerimine;
· History;
· modelleerimise töövoo planeerimine ja optimeerimine.
Nädal 5 – SubD ja orgaanilised vormid
· SubD-modelleerimise põhimõtted;
· faces, edges ja vertices;
· vabavormilise geomeetria loomine;
· sümmeetria;
· vormi kontroll;
· SubD ja NURBS-modelleerimise erinevused;
· SubD ja täpse geomeetria kombineerimine.
Nädal 6 – Modelleerimine mõõtude ja referentside järgi
· tehniliste mõõtude kasutamine;
· referentspiltide ja jooniste kasutamine;
· mõõtkava;
· täpne positsioneerimine;
· mudeli mõõtmete kontroll;
· sobiva modelleerimisstrateegia valimine.
Nädal 7 – Mudeli kontroll ja ettevalmistamine
· avatud ja suletud geomeetria;
· naked edges;
· Boolean-operatsioonide tüüpilised vead;
· probleemse geomeetria tuvastamine;
· mudeli parandamine ja puhastamine;
· CAD- ja mesh-geomeetria erinevus;
· STL, 3MF, STEP, IGES, OBJ ja DXF/DWG;
· mudeli ettevalmistamise põhimõtted 3D-printimiseks, prototüüpimiseks ja digitaalseks tootmiseks.
Nädal 8 – Lõpp-projekt
Õppija lahendab iseseisvalt praktilise modelleerimisülesande.
Lõpp-projekt hõlmab:
· lähteülesande analüüsi;
· sobiva modelleerimisstrateegia valimist;
· mudeli loomist;
· mõõtmete kontrollimist;
· geomeetria analüüsi ja parandamist;
· valmis mudeli ettevalmistamist;
· faili eksportimist nõutud formaati.

8. Õppemeetodid
Koolitusel kasutatakse järgmisi õppemeetodeid:
· õpetaja selgitused ja demonstratsioonid;
· juhendatud praktiline modelleerimine;
· individuaalsed praktilised ülesanded;
· probleemülesannete lahendamine;
· mudelite analüüs;
· vigade otsimine ja parandamine;
· individuaalne tagasiside;
· lõpp-projekt.
Koolituse põhirõhk on praktilisel tööl Rhinoceros 3D keskkonnas.

9. Õpiväljundite hindamine
Õpiväljundite saavutamist hinnatakse praktiliste ülesannete ja lõpp-projekti alusel.
Hindamisviis: mitteeristav hindamine – arvestatud / mittearvestatud.
Hindamismeetod
Praktiline lõppülesanne, mille käigus õppija loob etteantud lähteülesande põhjal iseseisvalt 3D-mudeli, kontrollib selle geomeetriat ning valmistab faili ette määratud kasutusotstarbeks.
Hindamiskriteeriumid
Lõppülesanne on arvestatud, kui õppija:
· loob lähteülesandele ja põhimõõtudele vastava mudeli;
· kasutab ülesande lahendamiseks sobivaid modelleerimisvõtteid;
· loob tehniliselt korrektse ja loogiliselt üles ehitatud geomeetria;
· oskab kontrollida mudeli kvaliteeti;
· tuvastab ja parandab põhilised geomeetrilised vead;
· valmistab mudeli ette määratud kasutusotstarbeks;
· ekspordib faili nõutud formaati;
· oskab selgitada kasutatud modelleerimisstrateegiat.

10. Koolituse lõpetamise tingimused
Koolituse edukaks lõpetamiseks peab õppija saavutama kõik õppekavas kirjeldatud õpiväljundid ja sooritama lõpphindamise tulemusele arvestatud.
Õppijale, kelle õpiväljundite saavutamist on hinnatud ja kes on saavutanud kõik õppekava lõpetamiseks vajalikud õpiväljundid, väljastatakse tunnistus.
Kui õppija on koolitusel osalenud, kuid ei ole saavutanud kõiki õppekava lõpetamiseks vajalikke õpiväljundeid, väljastatakse talle tõend osalemise ja läbitud teemade kohta.

11. Õppekeskkond
Kontaktõpe toimub Jewellery House'is, Suur-Paala 19, Tallinn.
Õpperuum võimaldab läbi viia nii õpetaja demonstratsioone kui ka individuaalset arvutipõhist praktilist tööd.
Õppetööks on vajalik:
· Rhinoceros 3D kasutamiseks sobiv arvuti;
· Rhinoceros 3D tarkvara;
· internetiühendus;
· õpetaja demonstratsioonivahend;
· juurdepääs digitaalsetele õppematerjalidele ja harjutusfailidele.
Väike grupp võimaldab õpetajal jälgida iga õppija praktilist tööd ja anda individuaalset tagasisidet.

12. Õppematerjalid
Koolitusel kasutatakse:
· koolitaja koostatud digitaalseid õppematerjale;
· praktiliste ülesannete juhendeid;
· näidis- ja harjutusfaile;
· tehnilisi lähteülesandeid;
· Rhinoceros 3D ametlikku dokumentatsiooni ja õppematerjale.
Õppematerjalid tehakse õppijale kättesaadavaks digitaalselt.

13. Koolitaja
Dmitri Sarnavski
Koolitajal on üle 20 aasta professionaalset kogemust 3D-modelleerimise ja prototüüpimise valdkonnas ning pikaajaline praktiline kogemus digitaalse modelleerimise ja tootmiseks ettevalmistatavate 3D-mudelite loomisel.
Lisaks on koolitajal üle 17 aasta praktilist kogemust juveelivaldkonnas.
Koolitajal on koolituse läbiviimiseks vajalikud:
· professionaalsed 3D-modelleerimise oskused;
· Rhinoceros 3D kasutamise oskus;
· teadmised NURBS-, solid- ja SubD-modelleerimisest;
· kogemus tehniliselt korrektsete mudelite loomise ja analüüsiga;
· prototüüpimise ja digitaalse tootmise töövoogude tundmine;
· praktiliste tööde juhendamise ja tagasisidestamise oskus;
· täiskasvanute koolitamiseks vajalikud kompetentsid.

14. Koolituse hind
2000 € + käibemaks vastavalt kehtivale määrale.
Koolituse hinna, tasumise korra, võimalike lisakulude ning õppetasu tagastamise tingimused avaldatakse koolituse veebilehel ja õppekorralduse alustes.

15. Täienduskoolituse dokumendid
Koolitus toimub GoldExpert OÜ kinnitatud õppekava ja õppekorralduse aluste kohaselt.
Koolituse korraldamisel lähtutakse:
· täiskasvanute koolituse seadusest;
· täienduskoolituse standardist;
· GoldExpert OÜ õppekorralduse alustest;
· GoldExpert OÜ tegevuse kvaliteedi tagamise alustest.

